cyanic-selkie/wikianc huggingface dataset:
Λοιμώδης ενδοκαρδίτιδα
Οι καρδιακές βαλβίδες δεν έχουν δική τους αιμάτωση. Αυτό έχει ως αποτέλεσμα οι ανοσιακοί αμυντικοί μηχανισμοί (όπως τα λευκά αιμοσφαίρια) να μην έχουν πρόσβαση σε αυτές μέσω της αιματικής ροής. Αν ένας μικροοργανισμός (όπως τα βακτήρια) προσεγγίσει την επιφάνεια μιας βαλβίδας και σχηματίσει μια εκβλάστηση, η ανοσιακή απάντηση του ξενιστή είναι ελαττωμένη. Η έλλειψη αιματικής παροχής στις βαλβίδες έχει επιπτώσεις και στη θεραπεία, καθώς ούτε τα φάρμακα έχουν πρόσβαση στην προσβεβλημένη βαλβίδα.
Φυσιολογικά το αίμα έχει ομαλή ροή όταν περνά διαμέσου των βαλβίδων. Αν όμως έχουν καταστραφεί, π.χ. από ρευματικό πυρετό, αυξάνεται η πιθανότητα μικροβιακής προσβολής.
Ανάλογα με τη χρονική εξέλιξη
Ιστορικά, η λοιμώδης ενδοκαρδίτιδα διακρίνεται κλινικά σε οξεία και υποξεία (επειδή χωρίς θεραπεία οι ασθενείς με υποξεία νόσο τείνουν να ζουν περισσότερο σε αντίθεση με αυτούς που πάσχουν από οξεία). Αυτή η ταξινόμηση αναφέρεται τόσο στην εξέλιξη όσο και στη σοβαρότητα της νόσου.
Αυτή η ορολογία τίθεται πλέον υπό αμφισβήτηση, επειδή οι συσχετισμοί της (σε σχέση με τους οργανισμούς και την πρόγνωση) δεν τεκμηριώνονται κλινικά. Προτιμώνται οι όροι σύντομης επώασης (δηλαδή κάτω από 6 εβδομάδες) και μακράς επώασης (πάνω από 6 εβδομάδες).
Ανάλογα με τα αποτελέσματα από τις καλλιέργειες
Η λοιμώδης ενδοκαρδίτιδα μπορεί να ταξινομηθεί επίσης ως ενδοκαρδίτιδα με θετική καλλιέργεια και με αρνητική καλλιέργεια αίματος. Η ενδοκαρδίτιδα με αρνητική καλλιέργεια μπορεί να οφείλεται σε μικροοργανισμούς που απαιτούν μεγαλύτερο χρονικό διάστημα μέχρι να ταυτοποιηθούν στο εργαστήριο (τέτοιοι μικροοργανισμοί αποκαλούνται απαιτητικοί διότι απαιτούν ειδικό περιβάλλον για να αναπτυχθούν) ή να μην οφείλονται σε μικροβιακό παράγοντα, όπως στην μαραντική ενδοκαρδίτιδα. Στα παθογόνα που προκαλούν ενδοκαρδίτιδα με αρνητική καλλιέργεια περιλαμβάνονται: Aspergillus sp., Brucella sp., Coxiella burnetii, Chlamydia sp. και βακτήρια της ομάδας HACEK (Haemophilus spp., Actinobacillus actinomycetemcomitans, Cardiobacterium hominis, Eikenella spp. και Kingella kingae). Ένα άλλο αίτιο ενδοκαρδίτιδας με αρνητική καλλιέργεια, ακόμη και οφειλόμενη σε συνήθη μικρόβια, είναι η προηγηθείσα αντιμικροβιακή θεραπεία.
Ανάλογα με την καρδιακή πλευρά
Η ενδοκαρδίτιδα διακρίνεται επίσης από την πλευρά της καρδιάς που προσβάλλει:
Ανάλογα με το είδος της λοίμωξης
Μια άλλη μορφή ενδοκαρδίτιδας ειναι η ενδονοσοκομειακή, η οποία υφίσταται όταν διαγιγνώσκεται ενδοκαρδίτιδα σε ασθενή που έτυχε νοσοκομειακής περίθαλψης έως ένα μήνα πριν το συμβάν και είναι συνήθως επακόλουθο μόλυνσης ενδαγγειακών καθετήρων, γραμμών ολικής παρεντερικής διατροφής, βηματοδότη κλπ.
Ανάλογα με τον τύπο της βαλβίδας
Τέλος, σημαντική στην κλινική πράξη είναι η διάκριση μεταξύ ενδοκαρδίτιδας φυσικής βαλβίδας και ενδοκαρδίτιδας προσθετικής βαλβίδας. Η ενδοκαρδίτιδα προσθετικής βαλβίδας μπορεί να είναι πρώιμη (<60 μέρες από την εγχείρηση της βαλβίδας) ή όψιμη (>60 μέρες από την εγχείρηση της βαλβίδας).
Αιτιολογία
Σε ένα υγιές άτομο, μια βακτηριαιμία (όπου τα βακτήρια εισέρχονται στην κυκλοφορία μέσω μιας αμυχής ή πληγής) μπορεί φυσιολογικά να αντιμετωπιστεί γρήγορα χωρίς δυσμενείς επιπτώσεις. Όταν όμως μια καρδιακή βαλβίδα είναι αλλοιωμένη και καλυμμένη από θρόμβο αίματος, δίνει έδαφος στα βακτήρια να προσκολληθούν και να αναπτύξουν λοίμωξη.
Στο παρελθόν αποδόθηκε στην βακτηριαιμία που προκαλείται από οδοντιατρικές επεμβάσεις (στην πλειονότητα των περιπτώσεων οφειλόμενη σε πρασινίζοντα στρεπτόκοκκο, που αποτελεί φυσιολογική χλωρίδα της στοματικής κοιλότητας), όπως καθαρισμός ή εξαγωγή δοντιού, μεγαλύτερη κλινική σημασία από ότι έχει στην πραγματικότητα. Παρ' όλα αυτά είναι σημαντικό ο οδοντίατρος ή ο υγιεινολόγος στόματος να ενημερώνεται για τυχόν καρδιακά προβλήματα πριν ξεκινήσει μια θεραπεία. Αντιβιοτικά χορηγούνται σε ασθενείς με συγκεκριμένα καρδιακά προβλήματα ως προφύλαξη, παρόλο που αυτή η πρακτική έχει αλλάξει στις ΗΠΑ, με τις νέες κατευθυντήριες οδηγίες της Αμερικανικής Καρδιολογικής Εταιρίας του 2007, όπως και στο Ηνωμένο Βασίλειο από το Μάρτιο του 2008, λόγων των νέων οδηγιών της NICE. Δεν υπάρχουν επαρκή στοιχεία που να υποστηρίζουν την γενικευμένη αντιβιοτική προφύλαξη για τις οδοντιατρικές θεραπείες, γεγονός που αντανακλάται στις πρόσφατες κατευθυντήριες οδηγίες, που την επιφυλάσσουν μόνο στους ασθενείς υψηλού κινδύνου. Καθημερινό βούρτσισμα και χρήση οδοντικού νήματος μπορεί ομοίως να προκαλέσει βακτηριαιμία.
Μια άλλη αιτιολογική ομάδα σχετίζεται με την είσοδο μεγάλου αριθμού μικροβίων στην αιματική κυκλοφορία. Ο ορθοκολικός καρκίνος (Streptococcus bovis), οι σοβαρές λοιμώξεις της ουροφόρας οδού (κυρίως από εντερόκοκκο) και η ενδοφλέβια χορήγηση φαρμάκων (St. aureus) είναι τα κύρια αίτια. Με την είσοδο τόσο μεγάλου πληθυσμού βακτηρίων ακόμη και μια φυσική καρδιακή βαλβίδα μπορεί να προσβληθεί. Ένας ισχυρά λοιμογόνος μικροοργανισμός (όπως ο St. aureus) ευθύνεται συνήθως για τη λοίμωξη φυσικών καρδιακών βαλβίδων.
Στους χρήστες ενδοφλέβιων ναρκωτικών προσβάλλονται συνήθως οι δεξιές βαλβίδες, καθώς το αίμα από τις φλέβες όπου γίνεται η έγχυση οδηγείται στη δεξιά καρδιά. Στη ρευματική καρδιακή νόσο η λοίμωξη αφορά την αορτική και την μιτροειδή βαλβίδα, στην αριστερή πλευρά της καρδιάς.
Άλλοι παράγοντες κινδύνου για ανάπτυξη ενδοκαρδίτιδας είναι η λευκοπενία, η ανοσοανεπάρκεια ή ανοσοκαταστολή, οι κακοήθεις νόσοι, ο σακχαρώδης διαβήτης και η κατάχρηση αλκοόλ.
Παθογένεια
Όπως προαναφέρθηκε, η ανώμαλη αιματική ροή γύρω από τις βαλβίδες αποτελεί παράγοντα κινδύνου για την εγκατάσταση ενδοκαρδίτιδας. Η βλάβη των βαλβίδων μπορεί να οφείλεται σε συγγενή διαμαρτία, να είναι αποτέλεσμα χειρουργικής επέμβασης, αυτοάνοσων μηχανισμών ή απλά συνέπεια μεγάλης ηλικίας. Το προσβεβλημένο τμήμα της καρδιακής βαλβίδας καλύπτεται από αιματικό θρόμβο, μια κατάσταση που ειναι γνωστή ως μη μικροβιακή θρομβωτική ενδοκαρδίτιδα (ΜΜΘΕ). Η ανώμαλη αιματική ροή και μέσω αυτής η ενδοκαρδίτιδα είναι πιο συχνή σε περιοχές με υψηλές πιέσεις. Συνεπώς, οι μεσοκοιλιακές επικοινωνίες είναι πιο ευάλωτες από ότι οι μεσοκολπικες επικοινωνίες. Το αλλοιωμένο ενδοθήλιο προάγει επίσης την εναπόθεση αιμοπεταλίων και ινώδους, πάνω στα οποία μπορούν να προσκολληθούν τα μικρόβια. Οι βαλβιδικές αλλοιώσεις είναι ένα πρωτεύον αίτιο τέτοιας βλάβης, όπως και οι ενδοθηλιακές βλάβες λόγω πρόσκρουσης πιδάκων αίματος υψηλής ταχύτητας, συνέπεια μεσοκοιλιακής επικοινωνίας ή παραμονής ανοικτού αρτηριακού πόρου.
Διάγνωση
thumb|Εκβλάστηση στην τριγλώχινα βαλβίδα σε ηχοκαρδιογράφημα. Το βέλος υποδεικνύει την εκβλάστηση.
Σε γενικές γραμμές ένας ασθενής πρέπει να πληροί τα κριτήρια του Duke προκειμένου να τεθεί η διάγνωση της λοιμώδους ενδοκαρδίτιδας.
Καθώς τα κριτήρια του Duke βασίζονται σε ηχοκαρδιογραφικά ευρήματα, μελέτες ορίζουν πότε πρέπει να γίνεται ηχοκαρδιογραφικός έλεγχος, χρησιμοποιώντας σημεία και συμπτώματα για να προβλέψουν τη λανθάνουσα ενδοκαρδίτιδα σε ασθενείς που είναι χρήστες ενδοφλέβιων ναρκωτικών   και σε ασθενείς που δεν είναι. Δυστυχώς αυτή η μελέτη έχει ηλικία άνω των 20 χρόνων και είναι πιθανό αλλαγές στην επιδημιολογία της ενδοκαρδίτιδας και των βακτηρίων (όπως ο σταφυλόκοκκος) να καθιστούν τις ακόλουθες εκτιμήσεις λανθασμένες.
Σε ασθενείς που δεν είναι χρήστες ενδοφλέβιων ναρκωτικών και έχουν πυρετό στα επείγοντα, υπάρχει κάτω από 5% πιθανότητα λανθάνουσας ενδοκαρδίτιδας. Ο Mellors το 1987 δεν βρήκε καμιά περίπτωση ενδοκαρδίτιδας ούτε σταφυλοκοκκικής βακτηριαιμίας σε 135 ασθενείς με εμπύρετο στην αίθουσα επειγόντων. Το ανώτερο διάστημα εμπιστοσύνης για το 0% σε δείγμα 135 είναι 5%, έτσι για στατιστικούς λόγους και μόνο, θεωρείται ότι υπάρχει 5% πιθανότητα ενδοκαρδίτιδας σε αυτούς τους ασθενείς. Αντίθετα, ο Leibovici παρατήρησε ότι σε 113 μη επιλεγμένους ενήλικες που προσήλθαν στο νοσοκομείο λόγω πυρετού υπήρχαν δύο περιπτώσεις (1,8% με 95% ΔΕ: 0%-7%) ενδοκαρδίτιδας.
Σε ασθενείς που είναι χρήστες ενδοφλέβιων ναρκωτικών και έχουν πυρετό στα επέιγοντα, ο επιπολασμός της ενδοκαρδίτιδας είναι περίπου 10%-15%. Η εκτίμηση αυτή δεν αναιρείται ακόμα και αν ο ιατρός θεωρεί ότι ο ασθενής πάσχει από σύνηθες αίτιο πυρετού. Ο Weisse αναφέρει ότι το 13% σε 121 τέτοιους ασθενείς έπασχε από ενδοκαρδίτιδα. Ο Marantz επίσης αναφέρει επιπολασμό ενδοκαρδίτιδας σε ποσοστό 13% σε αυτούς τους ασθενείς που προσέρχονται με πυρετό στα επείγοντα. Ο Samet αναφέρει μία επίπτωση ενδοκαρδίτιδας 6% σε δείγμα 283 τέτοιων ασθενών, αλλά μετά των αποκλεισμό εκείνων στους οποίους προέκυπτε εξαρχής μείζων νόσος που να δικαιολογεί τον πυρετό (συμπεριλαμβανομένων 11 ασθενών με φανερή ενδοκαρδίτιδα), το ποσοστό ανέρχεται στο 7%.
Σε ασθενείς με σταφυλοκοκκική μικροβιαιμία, μία μελέτη αναφέρει 29% επιπολασμό ενδοκαρδίτιδας σε σταφυλοκοκκική μικροβιαιμία της κοινότητας έναντι 5% σε ενδονοσοκομειακή. Παρ' όλα αυτά μόνο το 2% των στελεχών ήταν ανθεκτικά στη μεθικιλλίνη και άρα αυτά τα ποσοστά μπορεί να είναι χαμηλά σε περιοχές με μεγαλύτερη ανθεκτικότητα.
Ηχοκαρδιογραφία
Το διαθωρακικό ηχοκαρδιογράφημα έχει ευαισθησία και ειδικότητα περίπου 65% και 95% αντίστοιχα, όταν ο ιατρός που το διεξάγει θεωρεί ότι υπάρχουν πιθανές ή σχεδόν βέβαιες ενδείξεις ενδοκαρδίτιδας.
Τα κριτήρια του Duke
Καθιερωμένα το 1994 από την Duke Endocarditis Society και αναθεωρημένα το 2000, τα κριτήρια του Duke αποτελούνται από μείζονα και ελάσσονα κριτήρια που χρησιμοποιούνται για να τεθεί διάγνωση ενδοκαρδίτιδας. Η διάγνωση τίθεται με έναν από τους τρεις τρόπους: όταν εκπληρώνονται 2 μείζονα, 1 μείζον και 3 ελάσσονα ή 5 ελάσσονα κριτήρια.
Μείζονα κριτήρια:
Ελάσσονα κριτήρια:
Υπεύθυνοι μικροοργανισμοί
Πολλοί μικροοργανισμοί μπορούν να προκαλέσουν λοιμώδη ενδοκαρδίτιδα. Αυτοί γενικά απομονώνονται σε καλλιέργειες δειγμάτων αίματος, όπου κάθε ανάπτυξη μικροβίου ελέγχεται και ταυτοποιείται. Ο όρος βακτηριακή ενδοκαρδίτιδα χρησιμοποιείται συχνά, αντανακλώντας το γεγονός ότι στις περισσότερες περιπτώσεις ενδοκαρδίτιδας το αίτιο είναι βακτηριακό, πλέον όμως προτιμάται ο όρος λοιμώδης ενδοκαρδίτιδα.
Μύκητες και Ιοί
Η Candida albicans, ένας ζυμομύκητας, σχετίζεται με ενδοκαρδίτιδα σε χρήστες ενδοφλέβιων ναρκωτικών και σε ανοσοκατεσταλμένους. Άλλοι μύκητες που υποστηρίζεται ότι προκαλούν ενδοκαρδίτιδα είναι το Histoplasma capsulatum και ο Aspergillus. Ένα άλλο αποδεδειγμένο αίτιο είναι το Trichosporon asahii.
Οι ιογενείς λοιμώξης της καρδιάς συνήθως σχετίζονται με ιογενή μυοκαρδίτιδα ή περικαρδίτιδα. Η ύπαρξη ιογενούς ενδοκαρδίτιδας αμφισβητείται, αλλά υπάρχουν μερικά στοιχεία που δείχνουν ότι μπορεί να συμβεί.
Θεραπεία
Χορηγούνται υψηλές δόσεις αντιβιοτικών ενδοφλεβίως, ώστε να επιτυγχάνεται η μέγιστη διάχυση της δραστικής ουσίας μέσα στις εκβλαστήσεις από το αίμα που γεμίζει τις καρδιακές κοιλότητες. Αυτό είναι απαραίτητο, διότι ούτε οι καρδιακές βαλβίδες ούτε οι εκβλαστήσεις που βρίσκονται σε αυτές αρδεύονται από αγγειακό δίκτυο. Η χορήγηση αντιβιοτικών συνεχίζεται για μεγάλο χρονικό διάστημα, συνήθως για 2 ως 6 εβδομάδες. Τα ειδικά φαρμακευτικά σχήματα διαφέρουν ανάλογα με την ταξινόμηση της ενδοκαρδίτιδας ως οξείας ή υποξείας (στην περίπτωση οξείας ενδοκαρδίτιδας καθίσταται αναγκαία η κάλυψη και για Staphylococcus aureus με αντισταφυλοκοκκική πενικιλλίνη (π.χ. οξακιλλίνη) ή εναλλακτικά βανκομυκίνη, πέρα από την κάλυψη για αρνητικούς κατά Gram μικροοργανισμούς). Η μυκητιασική ενδοκαρδίτιδα απαιτεί ειδική αντιμυκητιασική θεραπεία, με φάρμακα όπως η αμφοτερικίνη Β.
Κατάλογος τραγουδιών στην κορυφή του Billboard Hot 100 (1995)
Αυτά είναι τα τραγούδια στον κατάλογο Billboard Hot 100 που ήταν στο νούμερο ένα το έτος 1995. Συνολικά 10 σινγκλ βρέθηκαν στην κορυφή τη χρονιά αυτή. Δώδεκα σινγκλ ήταν στην κορυφή του καταλόγου κατά τη διάρκεια του έτους. Το "On Bended Knee" των Boyz II Men ξεκίνησε την πορεία του στην κορυφή το 1994. Το μακροβιότερο νούμερο ένα σινγκλ του 1995 είναι το "Fantasy" από τη Μαράια Κάρεϊ, η οποία έφτασε οκτώ εβδομάδες στην κορυφή του τσαρτ. Το δεύτερο μακροβιότερο νούμερο ένα σινγκλ είναι μια τριπλή ισοπαλία μεταξύ του "Take a Bow" της Madonna, "This Is How We Do It " από τον Montell Jordan και "Waterfalls" από το συγκρότημα TLC, με επτά εβδομάδες το καθένα.
Λοιμώδης ενδοκαρδίτιδα
Θεραπεία
Στην οξεία ενδοκαρδίτιδα, λόγω της κεραυνοβόλου φλεγμονής, ξεκινά εμπειρική αντιβιοτική θεραπεία αμέσως μετά τη λήψη δειγμάτων αίματος για καλλιέργεια. Αυτή συνήθως περιλαμβάνει οξακιλλίνη και γενταμυκίνη ενδοφλεβίως, μέχρι να βγουν τα αποτελέσματα της καλλιέργειας και το αντιβιόγραμμα με την ευαισθησία του μικροοργανισμού, εκφρασμένη σε Ελάχιστη Ανασταλτική Συγκέντρωση (MIC), οπότε και μπορεί να τροποποιηθεί η θεραπεία για το συγκεκριμένο παθογόνο αίτιο. Η χορήγηση γενταμυκίνης ως ρουτίνα για την αντιμετώπιση της σταφυλοκοκκικής ενδοκαρδίτιδας έχει τεθεί υπό αμφισβήτηση, εξαιτίας έλλειψης στοιχείων που να υποστηρίζουν τη χρήση της καθώς και συχνών επιπλοκών.
Κατάλογος τραγουδιών στην κορυφή του Billboard Hot 100 (1995)
Το "One Sweet Day" των Μαράια Κάρεϊ και Boyz II Men κατείχε το ρεκόρ για το μακροβιότερο τραγούδι στο νούμερο ένα στο Billboard Hot 100 με 16 εβδομάδες. Κατέρριψε επίσης το ρεκόρ 14 εβδομάδων που κατείχε το "I Will Always Love You" της Γουίτνεϊ Χιούστον και το "I'll Make Love to You" των Boyz II Men. Πέντε από αυτές τις εβδομάδες καταγράφηκαν το 1995 και οι άλλες 11 εβδομάδες καταγράφηκαν το 1996. Το "You Are Not Alone" του Μάικλ Τζάκσον έγινε το πρώτο σινγκλ που έκανε το ντεμπούτο στο νούμερο ένα στο Billboard Hot 100 και κατέχει το Παγκόσμιο Ρεκόρ Γκίνες ως το πρώτο τραγούδι στην 37χρονη ιστορία του Billboard Hot 100 για να κάνει ντεμπούτο στο νούμερο ένα. Επιπλέον, το "Fantasy", το "Exhale (Shoop Shoop)" της Γουίτνεϊ Χιούστον και το "One Sweet Day" έκαναν επίσης το ντεμπούτο τους στο νούμερο ένα στο Hot 100.
Πάτι Ντιουκ
Η Άννα Μαρία "Πάτι" Ντιουκ (Anna Marie "Patty" Duke, 14 Δεκεμβρίου 1946 - 29 Μαρτίου 2016) ήταν Αμερικανίδα ηθοποιός του θεάτρου, του κινηματογράφου και της τηλεόρασης. Έγινε διάσημη σε ηλικία 16 ετών παίρνοντας Όσκαρ Β' Γυναικείου Ρόλου στην ταινία Το θαύμα της Άννι Σάλιβαν ως Έλεν Κέλερ και αργότερα έπαιξε στην κωμική σειρά Η Πάτι Ντιουκ παρουσιάζει και σε πιο ώριμη ηλικία στο Valley of the dolls.
Λοιμώδης ενδοκαρδίτιδα
Θεραπεία
Στην υποξεία ενδοκαρδίτιδα η αντιμικροβιακή θεραπεία βασίζεται στον υπεύθυνο οργανισμό, απαιτώντας τα αποτελέσματα του αντιβιογράμματος. Έτσι η άμεση θεραπεία εστιάζεται κυρίως στη συμπτωματική αντιμετώπιση.
Κατάλογος τραγουδιών στην κορυφή του Billboard Hot 100 (1995)
Εκείνη τη χρονιά, 5 καλλιτέχνες ή συγκροτήματα πέτυχαν να έχουν το πρώτο τους νούμερο ένα τραγούδι: οι TLC, Μόντελ Τζόρνταν, Seal, Coolio και L.V.. Οι Μαράια Κάρεϊ και TLC ήταν οι μόνοι ηθοποιοί που πέτυχαν το νούμερο ένα περισσότερες από μία φορές, με δύο τραγούδια το καθένα.
Πάτι Ντιουκ
Πρόωρη ζωή
Η Ντιουκ γεννήθηκε στο Κουίνς της Νέας Υόρκης κι ήταν η μικρότερη κόρη ανάμεσα σε τρία αδέρφια. Έχει ρίζες από την Ιρλανδία και τη Γερμανία. Ο πατέρας τους ήταν αλκοολικός και η μητέρα τους έπασχε από κλινική κατάθλιψη και ήταν επιρρεπής στη βία. Όταν ήταν οκτώ ετών, η μητέρα της ανέθεσε τη φροντίδα της στους Τζον και Έθελ Ρος, όπου ο Ρος αναγνώρισε το ταλέντο της.
Λοιμώδης ενδοκαρδίτιδα
Θεραπεία
Το πιο κοινό αίτιο λοιμώδους ενδοκαρδίτιδας είναι ο πρασινίζων στρεπτόκοκκος (Streptococcus viridans), που είναι πολύ ευαίσθητος στην πενικιλλίνη. Απαιτούνται υψηλές δόσεις κρυσταλλικής πενικιλλίνης (G) ενδοφλεβίως κάθε 4 ώρες για 2 εβδομάδες και ακόμα παραμένει το φάρμακο εκλογής. Η αντιβιοτική θεραπεία καθορίζεται από το αντιβιόγραμμα.
Κατάλογος τραγουδιών στην κορυφή του Billboard Hot 100 (1995)
Εξωτερικοί σύνδεσμοι
1995
Λοιμώδης ενδοκαρδίτιδα
Θεραπεία
Μια άλλη αγωγή που ακολουθείται είναι η θεραπεία σύντομης διάρκειας που διαρκεί 2 εβδομάδες και περιλαμβάνει χορήγηση βενζυλικής πενικιλλίνης (G) ενδοφλεβίως, η οποία είναι επαρκής για την αντιμετώπιση της ενδοκαρδίτιδας από Streptococcus viridans και Streptococcus bovis, εφόσουν πληρούνται οι παρακάτω προϋποθέσεις: ‣ Ενδοκαρδίτιδα φυσικής και όχι προσθετικής βαλβίδας ‣ MIC ≤ 0,1mg/L ‣ Απουσία επιβαρυντικών προγνωστικών παραγόντων, όπως καρδιακή ανεπάρκεια, ανεπάρκεια αορτικής βαλβίδας ή διαταραχές της καρδιακής αγωγιμότητας. ‣ Απουσία θρομβοεμβολικών φαινομένων ‣ Απουσία εκβλαστήσεων με διάμετρο >5mm ‣ Κλινική απάντηση μέσα σε 7 μέρες
Ο χειρουργικός καθαρισμός και η αντικατάσταση της προσβεβλημένης βαλβίδας με προσθετική είναι αναγκαία σε ασθενείς, στους οποίους δεν επιτυγχάνεται κάθαρση του αίματος από το μικροβιακό αίτιο μετά από αντιβιοτική θεραπεία ή σε ασθενείς που αναπτύσσουν καρδιακή ανεπάρκεια λόγω της καταστροφής μιας βαλβίδας από τη λοίμωξη. Άλλες ενδείξεις χειρουργικής επέμβασης είναι: ‣ Ασταθής προσθετική βαλβίδα ‣ Επαναλαμβανόμενες σηπτικές εμβολές, μυκωτικό ανεύρυσμα ‣ Μεγάλες εκβλαστήσεις ‣ Σχηματισμός αποστήματος ‣ Πρόωρη σύγκλειση μιτροειδούς ‣ Gram αρνητική λοίμωξη
Η λοιμώδης ενδοκαρδίτιδα σχετίζεται με θνητότητα 25%.
Παραπομπές
Κατηγορία:Καρδιολογία Κατηγορία:Φλεγμονές
Πάτι Ντιουκ
Πρόωρη ζωή
Η Έθελ Ρος ονόμασε την Ντιουκ Πάτι, ελπίζοντας να έχει την επιτυχία της Πάτι Μακόρμακ. Αυτή η πράξη όμως ήταν κατά της Ντιουκ στο μέλλον.
Καριέρα
Το 1963, η Ντιουκ έπαιξε στη δικιά της σειρά Η Πάτι Ντιουκ παρουσιάζει.
Παρά την καριέρα της, η Ντιουκ ήταν δυστυχισμένη ως έφηβη. Οι Ρος προσπάθησαν να την παρουσιάσουν ως μια φυσιολογική έφηβη, αλλά στα απομνημονεύματά της ήταν ουσιαστικά κρατούμενη των Ρος, που της έδωσαν λίγα από τα κέρδη που είχε βγάλει. Ως ενήλικη, κατηγόρησε τους Ρος για σεξουαλική κακοποίηση.
Εξωτερικοί σύνδεσμοι
Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Κοντογιαλός Κέρκυρας
Ο Κοντογιαλός είναι χωριό στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2011, έχει 762 κατοίκους.
Παραπομπές
Κατηγορία:Δήμος Κέρκυρας Κατηγορία:Χωριά του νομού Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Καναλέττο
Ο Καναλέττο (πραγματικό όνομα Τζοβάννι Αντόνιο Κανάλ, ιταλ. Giovanni Antonio Canal, 17 Οκτωβρίου 1697 - 19 Απριλίου 1768) ήταν διάσημος Βενετός ζωγράφος της εποχής του ροκοκό, ο οποίος διακρίθηκε ιδιαίτερα στη ζωγραφική τοπίων (ιταλ. vedute).
Βιογραφία
Ο Καναλέτο γεννήθηκε στη Βενετία στις 17 ή 18 Οκτωβρίου 1697. Ήταν γιος του Μπερνάρντο Κανάλ (απ' όπου και το προσωνύμιο «Καναλέττο» = μικρό κανάλι) και της Αρτεμισία Μπαρμπιέρι. Πρώτοι δάσκαλοί του στη ζωγραφική ήταν ο πατέρας του, ο οποίος ήταν επαγγελματίας ζωγράφος θεατρικών σκηνών και ο αδελφός του. Σταδιακά ανέλαβε την εργασία του πατέρα του, αλλά το 1719-20 ύστερα από μια επίσκεψή του στη Ρώμη, επηρεάστηκε έντονα από την εργασία του ζωγράφου τοπίων Τζοβάννι Πάολο Πανίνι και αποφάσισε να μεταβληθεί σε ζωγράφο τοπίων. Περίπου στα 1723 άρχισε να ζωγραφίζει καθημερινές σκηνές και εικόνες της πόλης του, πίνακες στους οποίους επικρατούν ισχυρές αντιθέσεις φωτός και σκιάς. Την περίοδο αυτή ζωγραφίζει έναν από τους πλέον γνωστούς πίνακές του, τον Περίβολο του λιθοδόμου (σήμερα στην Εθνική Πινακοθήκη Λονδίνου).
Μαθήτευσε κοντά στο ζωγράφο τοπίων Λούκα Καρλεβάρις (Luca Carlevaris), τον οποίο όμως σύντομα ξεπέρασε. Έτσι, το 1725, ο ζωγράφος Αλεσάντρο Μαρκεζίνι (Alessandro Marchesini), ο οποίος αγόραζε πίνακες για ιδιωτικές συλλογές, πληροφορήθηκε ότι υπάρχουν δύο ακόμη «απόψεις της Βενετίας, καλύτερες από αυτές του Καρλεβάρις...». Σύμφωνα με τους κριτικούς τέχνης, η πρώιμη περίοδος του Καναλέττο θεωρείται και η καλύτερη: Ζωγράφιζε απευθείας στο ύπαιθρο, χωρίς επεξεργασία στο στούντιο. Όλα του όμως τα τοπία χαρακτηρίζονται από μεγάλη ακρίβεια.
Πολλά έργα του πωλήθηκαν σε Άγγλους συλλέκτες με τη μεσολάβηση του Τζόζεφ Σμιθ, ο οποίος το 1744 διορίστηκε πρόξενος της χώρας του στη Βενετία. Αυτός ήταν ο «ατζέντης» του ζωγράφου και τον βοήθησε να πωλήσει πολλούς πίνακες σε Άγγλους συλλέκτες. Η πορεία του Καναλέττο όμως ανακόπτεται προσωρινά λόγω του Πολέμου της Αυστριακής διαδοχής, καθώς αυτή η σύρραξη μείωσε δραματικά τον αριθμό των Άγγλων επισκεπτών στη Βενετία. Ο Καναλέττο αποφάσισε να μεταβεί στο Λονδίνο για να είναι πολύ πιο κοντά στους αγοραστές των έργων του. Εκεί παρέμεινε μέχρι το 1755 και δημιούργησε πολλές απόψεις του Λονδίνου, καθώς και απεικονίσεις πύργων και κάστρων που του παράγγελλαν οι πελάτες του. Καθώς οι πίνακές του δεν είχαν την ίδια δύναμη με αυτούς που είχε ζωγραφίσει στην πατρίδα του, το έργο του άρχισε να πάσχει από συχνές επαναλήψεις, σε σημείο που ο κριτικός τέχνης Τζορτζ Βέρτσιου (George Vertue) να ισχυριστεί ότι ο ζωγράφος που υπέγραφε «Καναλέττο» ήταν κάποιος απατεώνας. Ο Καναλέττο αναγκάστηκε να κάνει δημόσια επίδειξη της ζωγραφικής του, αλλά η φήμη του δεν αποκαταστάθηκε ποτέ ολοσχερώς.
Επιστρέφοντας στη Βενετία συνέχισε να ζωγραφίζει και, το 1763, εκλέγεται μέλος της Ακαδημίας της Βενετίας. Συνέχισε να ζωγραφίζει, τις περισσότερες φορές βασισμένος σε παλιά του σχέδια, ωστόσο κάποια από τα έργα αυτής της περιόδου είναι πρωτοποριακά ως προς τη σύνθεσή τους.
Απεβίωσε στη Βενετία στις 19 Απριλίου του 1768.
Σημείωση
Ο ζωγράφος Μπερνάρντο Μπελόττο (Bernardo Bellotto), ανεψιός και μαθητής του Καναλέττο, αναφέρεται επίσης ως «Καναλέττο» στην Πολωνία και στη Γερμανία.
Εξωτερικοί σύνδεσμοι
Κατηγορία:Ιταλοί ζωγράφοι
Κουρκουλαίικα Κέρκυρας
Τα Κουρκουλαίικα είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2011, έχει 49 κατοίκους.
Φαζίλ Οντέρ
Ο Φαζίλ Οντέρ (Ομορφίτα, 1926 - 24 Μαΐου 1958) ήταν τουρκοκύπριος δημοσιογράφος ο οποίος αγωνίστηκε για την ειρήνη μεταξύ των ελληνικών και τουρκικών κοινοτήτων στην Κύπρο.
Βιογραφία
Από το 1949 και μετά, έγινε μέλος διάφορων συνδικαλιστικών οργανώσεων, συμπεριλαμβανομένης της Παγκύπριας Εργατικής Ομοσπονδίας. Το 1951, ξεκίνησε να εργάζεται στον Τουρκικό Λογοτεχνικό Σύνδεσμο. Ο Αϊχάν Χικμέτ, δικηγόρος εκπαιδευμένος στη Βρετανία, μαζί με τους Αχμέτ Μάλιο, Ντερβίς Καβάζογλου, Μεχμέτ Εντίσογλου και τον Οντέρ ίδρυσαν τον σύνδεσμο για την περαιτέρω εκπαίδευση τους στην πολιτική, οικονομία και ιδεολογία, αλλά και για να ενθαρρύνουν την διάδοση των ιδεών του σοσιαλισμού στα μέλη και μη μέλη με τις δραστηριότητές τους. Η οργάνωση επίσης υπηρέτησε ως κομβικό σημείο που επέτρεψαν στους κατοίκους να ακούσουν εκπομπές του Ράδιου Μόσχας, όπου ο τούρκος συγγραφέας Ναζίμ Χικμέτ εξορίστηκε από την Τουρκία.
Αχιλλάς Αλεξανδρείας
Ο Αχιλλάς ήταν ο 18ος Πατριάρχης της Αλεξάνδρειας, που αρχιεράτευσε από το 312 έως το 313.
Φαζίλ Οντέρ
Βιογραφία
Ο Οντέρ τελικά ίδρυσε μια εφημερίδα με τίτλο Inkılâpçı (Επαναστάτης) το 1955. Διορίστηκε συντάκτης, ενώ ο Αχμέτ Σαντί και ο Καβάζογλου έγιναν συντάκτες αρθρογραφώντας για την εφημερίδα. Δημοσίευσαν άρθρα για την κυπριακή εργατική τάξη και τάχθηκαν υπέρ της ενότητας των Ελληνοκυπρίων και Τουρκοκυπρίων, ωστόσο, μετά την δέκατη πέμπτη έκδοση της εφημερίδας, έκλεισε. Η εφημερίδα θεωρούταν απειλή για τους Βρετανούς, ενώ το ίδιο έτος έκλεισε και η εφημερίδα Νέος Δημοκράτης. Συνέβαλε στην ίδρυση της Παιδαγωγικής Ακαδημίας και της Γεωργικής Σχολής στην Κύπρο.
Αχιλλάς Αλεξανδρείας
Γεννήθηκε στην Αλεξάνδρεια της Αιγύπτου και ήταν γνωστός για τις γνώσεις και την ευσέβειά του. Γι' αυτό ο Πάπας Θεωνάς τον είχε χειροτονήσει ιερέα και τον διόρισε επικεφαλής της Κατηχητικής Σχολής της Αλεξάνδρειας μετά την αναχώρηση του Πιερίου. Προφανώς είχε υψηλή εκτίμηση για το έργο του στην ελληνική φιλοσοφία και τη θεολογική επιστήμη, καθώς ο Πάπας Αθανάσιος Α΄ τον περιέγραφε αργότερα με το τιμητικό «Αχιλλάς ο Μέγας».
Όπως συνέστησε ο Πάπας Πέτρος Α΄, ενθρονίστηκε ως πατριάρχης τον Δεκέμβριο (μήνας Κιάκ) του 312 μ.Χ., μετά το μαρτύριο του Πέτρου Α΄ κατά τη διάρκεια των Διωγμών του Διοκλητιανού. Δέχθηκε το αίτημα του Αρείου, ο οποίος είχε καταδικαστεί από τον Πέτρο Α΄, να επιστρέψει στην προηγούμενη θέση του ως ιερέας και ιεροκήρυκας.
Φαζίλ Οντέρ
Δολοφονία
Ο Οντέρ δολοφονήθηκε από μέλη της Τουρκικής Οργάνωσης Αντίστασης στις 24 Μαΐου 1958. Πιστεύεται ότι η διαταγή για την δολοφονία του ήρθε λόγω της απειλής που έφερε για τους εθνικιστές λόγω των σοσιαλιστικών του πεποιθήσεων και την στάση του κατά της διαίρεσης της Κύπρου, υποστηρίζοντας την ιδέα της ενωμένης Κύπρου.
Έχει αναφερθεί ότι, ενώ ο Οντέρ πυροβολήθηκε, η πρώτη σφαίρα δεν ήταν θανατηφόρα και σκοτώθηκε αφού προσπάθησε να ακινητοποιήσει σε ένα από τους δολοφόνους του, όταν ο δεύτερος δολοφόνος του τον μαχαίρωσε στην πλάτη. Η γυναίκα του Ζεχρά και η κόρη του Αϊσέ δεν κατάφεραν να παραστούν στην κηδεία. Μόνο η αδερφή του και δύο άλλοι συγγενείς κατάφεραν να παραστούν στην κηδεία. Οι συγγενείς του ακόμα δεν έχουν καταφέρει να επιβεβαιώσουν αν ο Οντέρ ήταν πράγματι το άτομο που τάφηκε στο τάφο που αναγράφει το όνομά του.
Αχιλλάς Αλεξανδρείας
Μετά το τέλος του, ο Άρειος έθεσε τον εαυτό του υποψήφιο επίσκοπο της Αλεξάνδρειας, αλλά οι κληρικοί και οι λαϊκοί επέλεξαν τον Αλέξανδρο Α΄.
Πηγές
Κατηγορία:Χριστιανοί άγιοι του 4ου αιώνα Κατηγορία:Πατριάρχες Αλεξανδρείας και πάσης Αφρικής
Φαζίλ Οντέρ
Εξωτερικοί σύνδεσμοι
Κατηγορία:Κύπριοι δημοσιογράφοι
Δημήτρης Σακαρέλος
Ο Δημήτρης Σακαρέλος ή Ζωγράφος (1900-1944) ήταν δάσκαλος, συνδικαλιστής, ανώτερο στέλεχος του ΚΚΕ, μαχητής των Διεθνών Ταξιαρχιών, στέλεχος της Κομιντέρν και αντιστασιακός.
Νεανικά χρόνια
Ο Δημήτρης Σακαρέλος γεννήθηκε το 1900 στο Κροκύλειο (παλαιότερα Παλιοκάτουνο) της Δωρίδας, όπου και ολοκλήρωσε τις εγκύκλιες σπουδές του. Κατόπιν αποφοίτησε από το διδασκαλείο της Λαμίας και έγινε δάσκαλος. Ασπάστηκε την κομμουνιστική ιδεολογία και εντάχθηκε στο ΣΕΚΕ από τα νεανικά του χρόνια, εμπνεόμενος από την Οχτωβριανή επανάσταση. Στις αρχές της δεκαετίας του 20 πήγε στη Σοβιετική Ένωση όπου διετέλεσε διευθυντής της ελληνικής εφημερίδας "Σπάρτακος" που εκδιδόταν στο Νοβοροσίσκ την περίοδο 1921-1922. Επίσης, φοίτησε στο "KUTV", το Κομμουνιστικό Πανεπιστήμιο Εργαζομένων της Ανατολής και νυμφεύτηκε εκεί με Ρωσίδα.
Η δράση του σαν στέλεχος του ΚΚΕ
Επέστρεψε στην Ελλάδα γύρω στο 1924 μαζί με τη γυναίκα του, η οποία όμως λίγο αργότερα απελάθηκε στην Σοβιετική Ένωση. Ο ίδιος εντάχθηκε στον καθοδηγητικό μηχανισμό του ΚΚΕ και αρχικά εργάστηκε ως μεταφραστής στον εκδοτικό οίκο Γκοβόστης. Αργότερα ξεκίνησε να εργάζεται στον λιμένα Πειραιώς και εξελέγη γραμματέας του σωματείου των φορτοεκφορτωτών του λιμένος Πειραιώς. Με τη δράση του αναδείχθηκε γραμματέας της Κομμουνιστικής Οργάνωσης Πειραιά, ενώ μετείχε σαν συνδικαλιστής και στην ηγεσία της ΓΣΕΕ. Ήταν από τα πλέον μορφωμένα και μαρξιστικά καταρτισμένα στελέχη του κόμματος και είχε την εκτίμηση όχι μόνο των συντρόφων του, αλλά, και των αντίπαλων συνδικαλιστών.
Τον Δεκέμβριο του 1927 συλλαμβάνεται μαζί με άλλα δύο μέλη του ΚΚΕ (Φλαράκος και Φαρδής) για τον θάνατο του αρχειομαρξιστή Ηλία Γεωργοπαπαδάκου, έξω από τα γραφεία του Ριζοσπάστη στην Αθήνα. Δικάζεται μαζί με τους άλλους δύο κατηγορούμενους τον Ιανουάριο του 1928 στο κακουργιοδικείο Λειβαδιάς σε 12 χρόνια φυλάκιση και κλείνεται στις φυλακές της Αίγινας. Για τον θάνατο του Γεωργοπαπαδάκου η αστυνομία είχε κατηγορήσει και τον Ζαχαριάδη, ο οποίος καταδικάστηκε από το κακουργιοδικείο Πειραιά τον Δεκέμβριο του 1936 σε 9 χρόνια ειρκτή.
Απόδραση από τις φυλακές Αίγινας και φυγή στην ΕΣΣΔ
Τον Μάιο του 1934, οκτώ κατάδικοι κομμουνιστές, ανάμεσά τους και ο Σακαρέλος δραπετεύουν από τις Φυλακές Αίγινας. Κατορθώνουν και ανοίγουν υπόνομο μήκους 25 μέτρων, και από το κελί τους βρίσκονται ελεύθεροι έξω από τις φυλακές και μακριά από τη σκοπιά. Στη συνέχεια καταφεύγουν με πλοίο στη Σοβιετική Ένωση.Την απόδραση οργάνωσε και διηύθυνε το ΚΚΕ. Οι υπόλοιποι εφτά που απέδρασαν ήταν οι: Απόστολος Κλειδωνάρης, πρώην βουλευτής του Ενιαίου Μετώπου Εργατών Αγροτών το 1932, Νίκος Βαβούδης, γραμματέας του Ενωτικού Εργατικού Κέντρου Πειραιά, Ευάγγελος Θωμάζος, ναυτεργάτης, Τζανής Φλαράκος, τσαγκάρης, Μόσχος Δουλγέρης, Αβραάμ Δερβίσογλου και Κώστας Σαρίκας, εργάτες.
Στη Σοβιετική Ένωση εντάχθηκε στον μηχανισμό της Κομιντέρν (Κ.Δ) και το 1935 στο 7ο συνέδριο της Κ.Δ στη Μόσχα ήταν μέλος της ελληνικής αντιπροσωπείας που πήρε μέρος.
Στις Διεθνείς Ταξιαρχίες
Από τη Σοβιετική Ένωση πήγε στις αρχές του 1937 επικεφαλής ομάδας Ελλήνων (Βαβούδης, Δεληγιάννης κ.α) και πολέμησε στον Ισπανικό εμφύλιο πόλεμο ως πολιτικός επίτροπος στον "ελληνικό λόχο" του τάγματος "Δημητρώφ" των Διεθνών Ταξιαρχιών. Διακρίθηκε στα πεδία των μαχών και του απονεμήθηκαν μετάλλια. Το ψευδώνυμό του κατά την παραμονή του στην Ισπανία ήταν "Γιάννης".
Το "στέκι" του Παρισιού
Προς τα τέλη του 1938, με τη νίκη του Φράνκο και την κατάρρευση της δημοκρατικής Ισπανίας, ο Σακαρέλος μαζί με τους Έλληνες εθελοντές που έχουν απομείνει, πέρασε στο γαλλικό έδαφος. Στη Γαλλία οι Έλληνες μαχητές των Διεθνών Ταξιαρχιών κλείστηκαν σε στρατόπεδα. Ο Σακαρέλος μαζί με τον επίσης εθελοντή Παναγιώτη Αϊβατζή, προσπάθησαν να οργανώσουν και να περιθάλψουν όσο μπορούσαν καλύτερα τους Έλληνες που παρέμεναν ακόμα σε στρατόπεδα, και σταδιακά να στείλουν καθένα στον προορισμό του.
Παράλληλα με εντολή της Κομιντέρν (ΚΔ), ορίζεται έμμισθος εκπρόσωπος της Διεθνούς στη Γαλλία για τη δουλειά στους εκεί Έλληνες μετανάστες και με κύρια απασχόλησή του τις επαφές μεταξύ της ΚΔ και του ΚΚΕ. Ο Σακαρέλος ήταν υπεύθυνος στο λεγόμενο "στέκι" του Παρισιού του μοναδικού διαύλου επικοινωνίας μεταξύ της ΚΔ και της λεγόμενης (Παλιάς Κεντρικής Επιτροπής του ΚΚΕ), που δρούσε σε συνθήκες βαθιάς παρανομίας την περίοδο της Δικτατορίας Μεταξά. Η οργάνωση του "στεκιού" και η αντιδικτατορική του δράση στο Παρίσι ήταν λίαν επιτυχημένη και κέρδισε την απόλυτη εμπιστοσύνη της ηγεσίας της ΚΔ.
Κατά τη διάρκεια παραμονής του στο Παρίσι ήταν υπεύθυνος έκδοσης της εφημερίδας «Ελευθερία» ως όργανο ευρύτερης αντιδικτατορικής συσπείρωσης των εκεί Ελλήνων.
Παραπομπές
Κατηγορία:Έλληνες κομμουνιστές Κατηγορία:Έλληνες συνδικαλιστές Κατηγορία:Ισπανικός Εμφύλιος
Λα Αλγκάβα
Η Λα Αλγκάβα (La Algaba) είναι μικρή πόλη και δήμος της Επαρχίας της Σεβίλλης στην Ισπανία, με πληθυσμό 16.374 κατοίκους το 2019. Βρίσκεται στην περιοχή Λα Βέγκα, μόλις 7 χιλιόμετρα από την πόλη Σεβίλλη. Η ιστορία της Αλγκάβα χρονολογείται από τη βυζαντινή περίοδο και υπάρχουν πολλά ιστορικά στοιχεία και αξιόλογοι ναοί. Ο μεγάλος ποταμός Γουαδαλκιβίρ, που περνά από δίπλα περιβαλλόμενος από πορτοκαλεώνες, διεδραμάτισε σημαντικό ρόλο στην ιστορία της. Η πόλη είναι επίσης γνωστή για τα πανηγύρια-εορτασμούς της.
Ιστορία
Οι απαρχές του οικισμού ανάγονται στην εποχή της Βυζαντινής Αυτοκρατορίας, όταν οι απόγονοι των Ταρτησσίων ίδρυσαν την πόλη Balbibilis turdetana, που καταστράφηκε από τους Βησιγότθους. Το σημερινό όνομα προήλθε από τη μετέπειτα αραβική κατάκτηση: η αραβική λέξη Al-Gaba σημαίνει «το δάσος». Ο Φερδινάνδος Γ΄ της Καστίλης ανέκτησε την κυριαρχία της πόλεως το 1247 και την παρεχώρησε στον γιο του Δον Φαδρίκε. Το 1304 δόθηκε στον Αλφόνσο δε λα Θέρδα, που αργότερα την εκχώρησε στον Δούκα της Νιέβλας. Στο τέλος πέρασε στον Δον Χουάν Γκουσμάν της Μεδίνα-Σιδόνια. Αργότερα ο βασιλιάς Φίλιππος Β΄ της Ισπανίας δημιούργησε τον τίτλο του Μαρκησίου της Λα Αλγκάβα για οικονομικούς λόγους.
Ο αρχικός πυρήνας της πόλεως, που βρίσκεται μέσα στα τείχη, περιβλήθηκε από εξωτερική ανοικοδόμηση μετά το 1950.
Μνημεία
Στο παρεκκλήσιο της Αμώμου Συλλήψεως στη γειτονιά Αράλ, που αποκαταστάθηκε πλήρως το 1929, διασώζονται ενδιαφέροντα γλυπτά, όπως της «Παρθένου της Συλλήψεως» (Virgen de la Concepción, 18ος αιώνας). Επίσης ενδιαφέρον παρουσιάζουν ο ναός «του Πατρός Ημών Ιησού του Ναζωραίου» (Nuestro Padre Jesus Nazareno), το ερημητήριο του Αγίου Σωτήρος (Ermita de San Salvador), η μικρή αρένα ταυρομαχιών, η Παλαιά Γέφυρα (Puente Rodriguez de la Borbolla) και η ρωμαϊκή νεκρόπολη.
Οι ποταμοί
Ο ποταμός Γουαδαλκιβίρ διεδραμάτισε τον σημαντικότερο ίσως ρόλο στην ιστορία της Λα Αλγκάβα. Στην περιοχή της το ποτάμι αποκτά μεγάλο πλάτος και οι όχθες του, με τις μεγάλες λεύκες, περιβάλλονται από πολλούς πορτοκαλεώνες. Το ψάρεμα στις όχθες του είναι μια συνηθισμένη δραστηριότητα για πολλούς κατοίκους της πόλεως. Οι μεγάλες πλημμύρες του Γουαδαλκιβίρ έχουν πλημμυρίσει τη Λα Αλγκάβα μερικές φορές στην ιστορία της και έχουν προκαλέσει μέχρι και την κατάρρευση της Παλαιάς Γέφυρας.
Ο μικρός ποταμός Δε Ουέλβα (de Huelva) βρίσκεται στο δυτικό μέρος του δήμου, πλάι στον δρόμο προς το Σαντιπόνθε. Σχηματίζεται από τη συμβολή του ρυακιού Γκαλαπαγάρ και των εκροών της τεχνητής λίμνης Ελ Χεργάλ. Ο Δε Ουέλβα χύνεται στον Γουαδαλκιβίρ μετά την πόλη.
Γαστρονομία
Χαρακτηριστικά «πιάτα» της Λα Αλγκάβα είναι τα pringá, οι μαρινάδες ψαριών, η πάπια με πορτοκάλι και τα ρεβίθια peleaos με μορθίγια (είδος λουκάνικου). Υπάρχουν επίσης γλυκά και αρτοσκευάσματα, όπως τα πινιονάτες, το ψωμί πριέτο και το ψωμί preñao.
Εξωτερικοί σύνδεσμοι
Λα Αλγκαβα Λα Αλγκαβα
Παλαιοζεύγαρο Αιτωλοακαρνανίας
Το Παλαιοζεύγαρο είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 140 μέτρα το οποίο βρίσκεται νότια της λίμνης Τριχωνίδας σε απόσταση 25,5 χλμ. ΝΑ. από το Αγρίνιο. Αναφέρεται επίσημα ως οικισμός από το 1951 να απογράφεται στην τότε κοινότητα Δαφνιά. Σύμφωνα με το πρόγραμμα Καλλικράτης μαζί με τον Δαφνιά την τοπική κοινότητα Δαφνιά που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 1 μόνιμο κάτοικο.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Κελαδίων Αλεξανδρείας
Ο Πάπας Κελαδίων ήταν ο 9ος Πάπας και Πατριάρχης της Αλεξάνδρειας, που αρχιεράτευσε από το 152 έως το 166.
Ο Κελαδίων γεννήθηκε στην Αλεξάνδρεια της Αιγύπτου και αγαπήθηκε πολύ από τους ανθρώπους ως δίκαιος και σοφός. Εκλέχθηκε Πατριάρχης το 152 κατά τη διάρκεια της βασιλείας του Αντωνίνου Πίου.
Πατριάρχευσε για δεκατέσσερα χρόνια, έξι μήνες και τρεις ημέρες και απεβίωσε στη βασιλεία του Μάρκου Αυρηλίου και του Λούκιου Βέρου, στις 9 του μηνός Επίπ (16 Ιουλίου), το έτος 166 μ.Χ.
Βιβλιογραφικές αναφορές
Κατηγορία:Χριστιανοί άγιοι του 2ου αιώνα Κατηγορία:Πατριάρχες Αλεξανδρείας και πάσης Αφρικής
Σουμεϊλού Μπουμπεγιέ Μαϊγκά
Ο Σουμεϊλού Μπουμπεγιέ Μαϊγκά (Soumeylou Boubèye Maïga, γαλλικά: sumelu bubɛj maiga,  8 Ιουνίου 1954-21  Μαρτίου 2022)  ήταν Μαλινέζος πολιτικός και πρωθυπουργός του Μάλι από το 2017 έως το 2019. Αρχηγός της Συμμαχίας για την Αλληλεγγύη στο Μάλι, στο παρελθόν υπηρέτησε στην κυβέρνηση του Μαλί ως υπουργός Εξωτερικών υπό την προεδρία του Αμαντού Τουμανί Τουρέ από τις 5 Απριλίου 2011 ως το πραξικόπημα που έγινε τον Μάρτιο του 2012. Αργότερα διετέλεσε υπουργός Άμυνας από το 2013 έως το 2014 και ήταν Γενικός Γραμματέας της Προεδρίας από το 2016 έως το 2017.
Πολιτική καριέρα
Μετά τη νίκη του Ιμπραΐμ Μπουμπακάρ Κεϊτά στις προεδρικές εκλογές του 2013, ο Μαϊγκά διορίστηκε στην κυβέρνηση ως υπουργός Άμυνας, στις 8 Σεπτεμβρίου 2013. . Μετά την ήττα του στρατού από τους αντάρτες Τουαρέγκ στο Κιντάλ τον Μάιο του 2014, αντικαταστάθηκε ως υπουργός από τον Μπα Εντάο. Αν και κάποιοι τον κατηγορούσαν για την ήττα, άλλοι πίστευαν ότι χρησιμοποιήθηκε ως αποδιοπομπαίος τράγος.
Στις 26 Αυγούστου 2021, ο Μαϊγκά τέθηκε υπό ένταλμα σύλληψης, από το κατηγορητήριο του Ανώτατου Δικαστηρίου του Μάλι, στην περίπτωση αγοράς προεδρικού αεροπλάνου κατά την προεδρία του Ιμπραΐμ Μπουμπακάρ Κεϊτά.
Πέθανε σε νοσοκομείο στην Μπαμακό στις 21 Μαρτίου 2022 σε ηλικία 67 ετών.
Παραπομπές
Κατηγορία:Πρωθυπουργοί του Μάλι
Δεζιδεράτα
Η Ντεζιντεράτα, ή Ερμενγκάρντα, (Γαλλική γλώσσα : Desiderata, Ελληνική γλώσσα : Δεζιδεράτα, άκμασε 770 - 771) από τον Οίκο της Λομβαρδίας ήταν πριγκίπισσα της Λομβαρδίας και με τον γάμο της με τον Καρλομάγνο ως δεύτερη σύζυγος έγινε βασίλισσα των Φράγκων & των Λομβαρδών.
Η Ντεζιντεράτα ήταν μία από τις τέσσερις κόρες του βασιλιά των Λομβαρδών Δεσιδέριου και της Άνσας από τη Μπρέσκα. Ο γάμος της (770) έγινε με στόχο την δημιουργία συμμαχικών δεσμών ανάμεσα στην Φραγκία και το Βασίλειο των Λομβαρδών ώστε να εξουδετερώσει ο Καρλομάγνος κάθε αντίσταση του μικρού αδελφού του Καρλομάν Α΄ που κατείχε εκτάσεις στην κεντρική Φραγκία. Ο γάμος ανάμεσα στον Καρλομάγνο και την Ντεζιντεράτα διατηρήθηκε μόνο έναν χρόνο και κατόπιν διαλύθηκε (771), δεν καταγράφονται παιδιά. Οι γνώμες των ιστορικών διχάζονται σχετικά με το αν ήταν η πρώτη ή η δεύτερη σύζυγος του Καρλομάγνου, με την πρώτη του σύζυγο Χιμιλτρούδη πιθανότατα είχε μόνο ερωτικές σχέσεις χωρίς να γίνει η τελετή του γάμου.
Η ιστορικός της εποχής των Καρολιδών Τζάνετ Νέλσον (γεν. το 1942) γράφει ότι σκοπός του γάμου ήταν να δημιουργήσει συμμαχία με τους Λομβαρδούς ώστε να απομονωθεί ο αδελφός του. Ο Πάπας Στέφανος Γ΄ αντέδρασε έντονα το καλοκαίρι του 770, έστειλε επιστολή στον Καρλομάγνο και στον Καρλομάν με την φράση "η ένωση της θεϊκής φυλής των Φράγκων με την μιαρή φυλή των Λομβαρδών θα λερώσει το αίμα των Φράγκων και θα φέρει την λέπρα στην χώρα τους". Δεν υπάρχει καμιά αναφορά για τον γάμο στα "Βασιλικά Χρονικά των Φράγκων" ούτε στην ανανεωμένη έκδοση τους. Ο βιογράφος του Καρλομάγνου Έινχαρντ στο Κεφάλαιο 18 του έργου του "Η ζωή του Καρλομάγνου" σημειώνει ότι ο Καρλομάγνος "παντρεύτηκε μια κόρη του Δεσιδέριου με την προτροπή της μητέρας του".
Ιστορικές διαφωνίες για το όνομα της
Άν και έμεινε γνωστή στους ιστορικούς κύκλους με το όνομα Ντεζιντεράτα υπάρχουν πολλές αμφιβολίες σχετικά με το πραγματικό της όνομα. Το όνομα αυτό προήλθε από παρερμηνεία του εκδότη της Μνημειώδους Γερμανικής Ιστορίας τον 19ο αι., όπου η φράση desideratam filiam (την ποθητή κόρη) τυπώθηκε ως Desideratam filiam (την κόρη Ντεζιντεράτα). Αν όμως είχε το όνομα του πατέρα της Δεζιδέριου, θα έπρεπε να λέγεται Δεζιδέρια/Ντεζιντέρια, γαλλ. Desiree. Πολλοί θεωρούν ότι το πραγματικό της όνομα ήταν "Γερβέργα", την σχετίζουν με την σύζυγο του Καρλομάν Α΄ Γερβέργα για την οποία πολλοί πιστεύουν ότι ήταν επίσης κόρη του Δεσιδέριου. Η Τζάνετ Νέλσον έγραψε ότι η άποψη αυτή στηρίζεται στο γεγονός ότι η Γερβέργα αμέσως μετά τον πρόωρο θάνατο του Καρλομάν δραπέτευσε στην αυλή του Δεσιδέριου, πιθανότατα για αυτό τα Χρονικά τον αποδίδουν εσφαλμένα σαν πατέρα της. Ο πάπας Στέφανος Γ΄ στην επιστολή που έγραψε στον Καρλομάγνο και τον Καρλομάν Α΄ δεν ξεκαθαρίζει με βεβαιότητα ποιος από τους δυο αδελφούς παντρεύτηκε την Γερβέργα. Η Τζανέτ Νέλσον αποδίδει την σύγχυση αυτή στο γεγονός ότι η σύζυγος του νεαρού Καρλομάν είχε το ίδιο όνομα με μία από τις κόρες του Δεσιδέριου.
Πηγές
Κατηγορία:Σύζυγοι των βασιλέων των Φράγκων Κατηγορία:Παλλακίδες του Καρλομάγνου
Μιχαήλ Κερζακόφ
Ο Μιχαήλ Ανατόλιεβιτς Κερζακόφ (ρωσικά: Михаил Анатольевич Кержаков), γεννημένος στις 28 Ιανουαρίου 1987, είναι Ρώσος ποδοσφαιριστής και τερματοφύλακας της Ζενίτ Αγίας Πετρούπολης. Είναι νεότερος αδερφός του Αλεξάντερ Κερζακόφ, του καλύτερου σκόρερ στην ιστορία του ρωσικού ποδοσφαίρου.
Βιογραφία
Στα πρώτα χρόνια της ζωής του, ο Μιχαήλ ασχολείτο με διάφορα αθλήματα, όπως το kickboxing και το καράτε. Στην ηλικία των 7 στάλθηκε στην ποδοσφαιρική σχολή του Βασίλι Ιβάνοβιτς Μπουτακόφ, ο οποίος - σύμφωνα με τον Κερζακόφ - εργαζόταν στο εργοστάσιο και ανακάλυπτε νεαρά ταλέντα στον ελεύθερο χρόνο του. Στην Ακαδημία της Ζενίτ, όπου ήδη προπονείτο ο αδερφός του, ο Μιχαήλ εκπαιδεύτηκε ως τερματοφύλακας.
Από το καλοκαίρι του 2004 ήταν στη δεύτερη ομάδα της Ζενίτ και αγωνίστηκε ως βασικός τερματοφύλακας στα πλαίσια φιλικής διοργάνωσης στην Ισπανία, καθώς οι Βιτσισλάφ Μαλαφέεφ και Καμίλ Τσοντοφάλσκι αγωνίζονταν με τις εθνικές ομάδες τους. Από το 2003, λάμβανε κλήσεις στην Εθνική Ρωσίας κάτω των 17, ενώ το 2006 έλαβε κλήση στην Εθνική Νέων Ρωσίας. Μετά την ολοκλήρωση του Λυκείου, το 2004, εγγράφηκε στο Κρατικό Πανεπιστήμιο Φυσικής Αγωγής Αγίας Πετρούπολης «Π.Φ Λεσγκάφτ», αλλά αργότερα μετεγράφη στο Ρωσικό Κρατικό Παιδαγωγικό Πανεπιστήμιο «Α. Ι. Γκέρτσεν» με ειδικότητα παιδαγωγού για παιδιά προδημοτικής εκπαίδευσης. Το 2008 δόθηκε ως δανενικός στη ΦΚ Σπορτακαντέμκλουμπ, ενώ το 2009 δόθηκε ως δανεικός στη ΦΚ Βόλγκα Ουλιάνοφσκ. Την επόμενη χρονιά δόθηκε ως δανεικός στην ΦΚ Βόλγκαρ, με την οποία η Ζενίτ είχε υπογράψει συμφωνία συνεργασίας.
Το 2010 δόθηκε ως δανεικός στην Αλάνια Βλαντικαφκάς, ενώ οι όροι του δανεισμού δεν του απαγόρευαν ν' αγωνιστεί απέναντι στη Ζενίτ. Ο ίδιος δήλωσε πως ενδιαφέρθηκε γι' αυτό τον δανεισμό, θεωρώντας πως δεν είχε ευκαιρίες να βρεθεί στη βασική ενδεκάδα λόγω του ανταγωνισμού με τον Γιούρι Ζεβνόφ. Στις 25 Απριλίου 2010 πραγματοποίησε το ντεμπούτο του στην Πρέμιερ Λιγκ στον αγώνα με την ΦΚ Ροστόφ, ο οποίος έληξε με νίκη της Αλάνια (1:0). Στις 10 Μαΐου 2010, η Αλάνια υποδέχθηκε τη Σπαρτάκ Μόσχας και νίκησε με σκορ 5:2. Ο Κερζακόφ αγωνίστηκε για 90 λεπτά, ενώ στο τελευταίο λεπτό απέκρουσε το πέναλτι του Βέλλιτον. Στον αγώνα του δεύτερου γύρου με τη Σπαρτάκ απέκρουσε το πέναλτι του Ίμπσον. Στις 1 Νοεμβρίου, στον εκτός έδρας αγώνα με τη Ζενίτ, δέχθηκε δύο τέρματα από τον αδερφό του, Αλεξάντερ. Μετά τη λήξη του δανεισμού, δεν προέβη σε υπογραφή νέου συμβολαίου με τη Ζενίτ.
Στις 27 Δεκεμβρίου 2010, ως ελεύθερος πράκτορας, μετεγράφη στη ΦΚ Βόλγκα Νίζνι Νόβγκοροντ, υπογράφοντας διετές συμβόλαιο. Στις 22 Οκτωβρίου 2012 απέκρουσε πέναλτι στον αγώνα με την Κρίλια Σοβέτοφ Σαμάρα στο 87ο λεπτό. Στις 19 Ιουνίου 2013 υπέγραψε συμβόλαιο μεγάλης διάρκειας με την Αζνί Μαχατσκαλά.
Στις 16 Ιουνίου 2015 ανακοινώθηκε η μεταγραφή του Κερζακόφ στη Ζενίτ και η υπογραφή τετραετούς συμβολαίου. Πραγματοποίησε το ντεμπούτο του στις 23 Σεπτεμβρίου, στα πλαίσια του αγώνα για τη φάση των 32 του Κυπέλλου Ρωσίας 2015-2016 απέναντι στην ΦΚ Βόλγκα Τβερ (3:0). Στις 29 Σεπτεμβρίου αγωνίστηκε στον εντός έδρας αγώνα του UEFA Champions League 2015-2016 με την ΚΑΑ Γάνδη (2:1). Στις 3 Οκτωβρίου πραγματοποίησε το ντεμπούτο του στην Ρωσική Πρέμιερ Λιγκ στον εντός έδρας αγώνα με την ΦΚ Ροστόφ και κατάφερε να μη δεχθεί τέρμα. Στο Πρωτάθλημα Ποδοσφαίρου Ρωσίας 2016-2017 αγωνίστηκε για πρώτη φορά στον αγώνα της 5ης αγωνιστικής απέναντι στην Αμκάρ Περμ (3:0) - αυτή ήταν και η πρώτη φορά που αγωνίστηκε μαζί με τον αδερφό του, Αλεξάντερ, στη βασική ενδεκάδα της Ζενίτ. Στις 10 Φεβρουαρίου 2017 δόθηκε ως δανεικός - μέχρι το τέλος της χρονιάς 2016-2017 - στην ΦΚ Αρινμπούρκ. Με τη λήξη του δανεισμού, ο Μιχαήλ επέστρεψε στη Ζενίτ.
Στατιστικά
Μέχρι τις 21 Απριλίου 2016.
Εξωτερικοί σύνδεσμοι
Κατηγορία:Ρώσοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ρωσίας Κ21 Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Αλάνια Βλαντικαφκάς Κατηγορία:Ποδοσφαιριστές ΦΚ Βόλγκα Νίζνι Νόβγκοροντ Κατηγορία:Ποδοσφαιριστές Ζενίτ Αγίας Πετρούπολης Κατηγορία:Ποδοσφαιριστές ΦΚ Ανζί Μαχατσκαλά
Μάρμαρο Κέρκυρας
Το Μάρμαρο είναι χωριό στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 171 κατοίκους.
Παραπομπές
Κατηγορία:Δήμος Κέρκυρας Κατηγορία:Χωριά του νομού Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Παναγία Πρωτόθρονος
Ο ενοριακός ναός της Πρωτοθρόνου βρίσκεται στο Χαλκί (αναφερόμενο και ως Χαλκείον ή Τραγαία) της σημερινής Δημοτικής Ενότητας Δρυμαλίας και, παλαιότερα, του πρώην Δήμου Δρυμαλίας, το οποίο υπάγεται σήμερα στον Δήμο Νάξου & Μικρών Κυκλάδων. Βρίσκεται στο κεντρικό τμήμα της Νάξου, που αναφέρεται από τους κατοίκους της και ως ο Μυστράς του Αιγαίου.
Ιστορία
Αφιερωμένος στον Ευαγγελισμό της Θεοτόκου, υπήρξε πιθανώς η Επισκοπική έδρα της Νάξου κατά την Μεσοβυζαντινή περίοδο. Σε συνεχή λειτουργία από τους Παλαιοχριστιανικούς χρόνους το μνημείο έχει υποστεί διαδοχικές επεμβάσεις που αλλοίωσαν την αρχική μορφή της τρίκλιτης βασιλικής, από την οποία διατηρείται ακόμη η κόγχη του ιερού με το σύνθρονο και τον επισκοπικό θρόνο. Κατά τη Μεσοβυζαντινή περίοδο, το αργότερο στα 1052, όταν σύμφωνα με επιγραφή ανακαινίστηκε από τους κτήτορες του ναού, τον Επίσκοπο Λέοντα και τους αξιωματούχους Νικήτα (Πρωτοσπαθάριο και Τουρμάρχη Ναξίας) και τον κόμητα Στέφανο Καμηλάρη, μετατράπηκε σε σταυροειδή εγγεγραμμένο τρουλαίο ναό μεταβατικού τύπου με ημικυλινδρικές καμάρες. Την ίδια εποχή προστέθηκε στα δυτικά τρουλαίος νάρθηκας με αμφίπλευρα καμαροσκεπή παρεκκλήσια Κατά τη Μεταβυζαντινή περίοδο διαμορφώθηκε δυτικά το μεγάλο τρίλοβο Κυκλαδίτικο καμπαναριό και ανοίχτηκαν θύρες στη βόρεια και νότια κεραία.
Οι εργασίες συντήρησης
Εκτεταμένες εργασίες συντήρησης πραγματοποιήθηκαν από την αρχαιολογική υπηρεσία στο ναό κατά τη δεκαετία του 1970, στερεώσεις, καθαρισμοί και αποτοιχίσεις που αποκάλυψαν συνολικά πέντε ζωγραφικά στρώματα στην κόγχη του ιερού, τον τρούλο τις καμάρες και το ΒΔ παρεκκλήσι. Ιδιαίτερα σημαντικό γεγονός υπήρξε η αποτοίχιση ολόκληρης της ζωγραφικής επιφάνειας του τρούλου, η αποκάλυψη του παλαιότερου στρώματος -εκτίθεται σήμερα στη Βυζαντινή Συλλογή στον Πύργο Γλέζου στο Κάστρο της Χώρας Νάξου- και η επανατοποθέτηση της.
Οι τοιχογραφίες
μικρογραφία|Ο Άγιος Ισίδωρος Το παλαιότερο στρώμα τοιχογραφιών είναι περίπου σύγχρονο με τις Παλαιοχριστιανικές τοιχογραφίες της Παναγίας Δροσιανής (7ος αιώνας) και αφορά το ίδιο εικονογραφικό πρόγραμμα: όρθιοι, ολόσωμοι απόστολοι στον ημικύλινδρο της αψίδας του ιερού βήματος, ως τμήμα της παράστασης της Ανάληψης του Χριστού που θα είχε αποδοθεί αναλαμβανόμενος μέσα σε δόξα στο τεταρτοσφαίριο της αψίδας. Στο ίδιο στρώμα ανήκει η μεμονωμένη μορφή του Αγ. Ισιδώρου στο παράθυρο της κόγχης.
Το δεύτερο στρώμα αφορά ένα μικρό τμήμα ανεικονικής παράστασης, τοξοστοιχία με μεγάλους σταυρούς, που βρέθηκε στον ημικύλινδρο της αψίδας του ιερού και αποτοιχίστηκε. Χρονολογείται πιθανώς στον 9ο αιώνα μ.Χ.
Το πέμπτο στρώμα ανήκει στην Παλαιολόγεια περίοδο, στον 13ο αι. και αφορά την παράσταση της Δέησης στο τεταρτοσφαίριο της αψίδας, του Ευαγγελισμού στο νότιο τοίχο του Ιερού και την αποτοιχισμένη παράσταση ιεραρχών από τον ημικύλινδρο της κόγχης.
Παραπομπές
Παναγια Πρωτοθρονος Ναξου Πρωτοθρονος Ναξου Κατηγορία:Ορθόδοξοι ναοί στη Νάξο
Πλακωτό Κέρκυρας
Το Πλακωτό είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2011, έχει 50 κατοίκους.
Παραπομπές
Κατηγορία:Δήμος Κέρκυρας Κατηγορία:Χωριά του νομού Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Ενγκελμπέργκα
Η Ενγκελμπέργκα, γαλλ. Engelberga ή Ανγκιλμπέργκα (απεβ. 896-901) από τον Οίκο των Σουππονιδών ήταν μάλλον κόρη του κόμη της Πάρμας και με τον γάμο της έγινε βασίλισσα της Λομβαρδίας.
Βιογραφία
Ήταν μάλλον κόρη του Αντέλχη Α΄ κόμη της Πάρμας, Μπρέσκιας, Κρεμόνας & του Σπολέτο, γιου του Σούππο Α΄ κόμη της Πάρμας, Μπρέσκιας, Πλακεντίας, Μοντένας & Μπέργκαμο. Αδελφός της ήταν ο Σούππο Β΄.
Ίδρυσε το αββαείο του Σαν Σίστο στην Πλακεντία και όταν απεβίωσε ο σύζυγός της, έγινε αργότερα εκεί ηγουμένη το 896. Απεβίωσε σύντομα μετά.
Οικογένεια
Παντρεύτηκε το 851 τον Λουδοβίκο Β΄ των Καρολιδών βασιλιά της Λομβαρδίας και είχε τέκνο:
Παραπομπές
Κατηγορία:Αυτοκράτειρες της Αγίας Ρωμαϊκής Αυτοκρατορίας Κατηγορία:Σύζυγοι των βασιλέων των Φράγκων Κατηγορία:Βασίλισσες της Λομβαρδίας Κατηγορία:Βασίλισσες της Ιταλίας
Αρτεμίσα
Η Αρτεμίσα (ισπανικά: Artemisa) είναι πόλη και δήμος της Κούβας, με 59.130 κατοίκους (η πόλη) το 2012. Σύμφωνα με νόμο που πέρασε από το κοινοβούλιο της χώρας τον Αύγουστο του 2010, η Αρτεμίσα έγινε η πρωτεύουσα μιας νέας, ομώνυμης επαρχίας, που δημιουργήθηκε από οκτώ δήμους που αποσπάσθηκαν από την Επαρχία της Αβάνας και τρεις δήμους από την Επαρχία του Πινάρ δελ Ρίο.